Eiropas Parlamenta rezolūcija par ES stratēģiju Punta del Este Konferencē par noturīgajiem organiskajiem piesārņotājiem



Oficiālais Vēstnesis 045 E , 23/02/2006 Lpp. 0146 - 0147



P6_TA(2005)0154 Noturīgs organiskais piesārņojums (NOP) Eiropas Parlamenta rezolūcija par ES stratēģiju Punta del Este Konferencē par noturīgajiem organiskajiem piesārņotājiem Eiropas Parlaments, - ņemot vērā 2001. gada 22. maija Stokholmas Konvenciju par noturīgajiem organiskajiem piesārņotājiem un gaidāmo pirmo Līgumslēdzēju pušu Konferenci, kura notiks 2005. gada 2. - 6. maijā Punta del Este pilsētā Urugvajā, - ņemot vērā Vides, sabiedrības veselības un pārtikas nekaitīguma komitejas vārdā iesniegto mutisko jautājumu — B6-0171/2005 atbilstīgi Reglamenta 108. pantam, kā arī ņemot vērā Padomes un Komisijas paziņojumus, - ņemot vērā Reglamenta 108. panta 5. punktu, A. tā kā Stokholmas Konvencija stājās spēkā 2004. gada 17. maijā, B. tā kā Stokholmas Konvenciju 2004. gada 16. novembrī [1] ratificēja Eiropas Kopiena un dalībvalstu vairākums, tostarp arī jauno dalībvalstu vairākums, C. tā kā Eiropas Parlaments un Padome pieņēma tiesību aktus Stokholmas konvencijas īstenošanai [2] un tādējādi parādīja apņemšanos iespējamības robežās pārtraukt noturīgo organisko piesārņotāju izmantošanu un ražošanu, D. tā kā pirmā Līgumslēdzēju pušu Konference ir pamats nākamajām pušu Konferencēm un tā kā pirmajā Līgumslēdzēju pušu Konferencē apspriedīs un izlems daudzus nozīmīgus jautājumus, E. tā kā Stokholmas konvencija nav statisks tiesību akts, bet tajā ir paredzēts mehānisms jaunu vielu pievienošanai, 1. mudina ES uzņemties aktīvu lomu sarunās ar efektīvas sadarbības palīdzību starp Komisiju, Padomi un Parlamentu; 2. uzskata, ka konference ir laba iespēja ambiciozu mērķu nospraušanai, lai veiktu tādus pasākumus, kuri novērstu apzināti izgatavotu noturīgo organisko piesārņotāju ražošanu, laišanu tirgū un lietošanu; 3. mudina Komisiju un dalībvalstis izdarīt visu iespējamo, lai pirmās Līgumslēdzēju pušu Konferences laikā pieņemtie lēmumi nodrošinātu efektīvu Konvencijas īstenošanu un tālāku attīstīšanu un lai šie lēmumi būtu saskaņā ar Kopienas vides un attīstības politikas mērķiem un tiesību aktiem; 4. mudina Komisiju un it īpaši dalībvalstis censties nodrošināt, ka: a) Konvencijas A pielikumā norādītos vielu specifiskos izņēmumus piešķir tikai ārkārtējos un labi pamatotos gadījumos, b) valstis, kuras atrodas malārijas izplatības reģionos, saņemtu pietiekamu finansiālu palīdzību DDT aizstāšanai ar nekaitīgām un efektīvām alternatīvām, atbilstīgi labi izstrādātam laika grafikam, lai pēc iespējas ātrāk panāktu galīgu DDT lietošanas aizliegumu; c) vadlīnijas tiktu pieņemtas, lai veicinātu "labākās vides prakses" un "labākās pieejamās tehnoloģijas" ieviešanu, kas samazina un pārtrauc neapzināti ražotu noturīgo organisko piesārņotāju (NOP), it īpaši dioksīna un furāna, izplūšanu; 5. mudina Komisiju un dalībvalstis nodrošināt vienlīdzīgu ES ģeogrāfisko pārstāvniecību Noturīgo organisko piesārņotāju izvērtēšanas komisijā, kā to panāca ar Roterdamas Konvenciju; 6. uzskata, ka Pasaules vides fondam arī turpmāk ir jābūt galvenajai iestādei, kurai uzticēta finanšu mehānisma vadība, galvenokārt sniedzot atbalstu mazāk attīstītajām valstīm nosprausto mērķu sasniegšanā; 7. uzskata, ka jānodrošina sadarbība un saskaņotība īstenojot Roterdamas, Stokholmas un Bāzeles Konvencijas noteikumus Kopienas līmenī, kā arī piedaloties ANO Stratēģiskās pieejas starptautiskas ķīmisko vielu pārvaldības (SAICM) izstrādē; 8. mudina Komisiju un dalībvalstis dot piemērotus norādījumus valstu ieviešanas plānu izstrādāšanai, mudina valstis, kuras vēl nav izstrādājušas savus ieviešanas plānus izdarīt to pēc iespējas ātrāk; 9. uzskata, ka ir jāsaņem būtisks ieguldījums no tiem Eiropas Parlamenta deputātiem, kuri ir EK delegācijā, un tādēļ cer, ka viņiem būs pieejama ES koordinatoru sanāksme Punta del Este vismaz novērotāju statusā ar uzstāšanās tiesībām vai bez tām; 10. uzdod Parlamenta priekšsēdētājam nosūtīt šo rezolūciju Padomei, Komisijai, dalībvalstu valdībām un parlamentiem un ANO Vides programmas sekretariātam, pieprasot, lai tā tiktu izsūtīta visām ārpuskopienas līgumumslēdzējām pusēm. [1] 2004. gada 14. oktobra Lēmums 2004/.../EK (vēl nav publicēts), deponēts 2004. gada 16. novembrī. [2] 2004. gada 29. aprīļa Regula (EK) Nr. 850/2004 par noturīgiem organiskiem piesārņotājiem, ar ko groza Direktīvu 79/117/EEK (OV L 158, 30.4.2004., 7. lpp. Iespiedkļūda: OV L 229, 29.6.2004., 5. lpp.); 2003. gada 28. janvāra Regula (EK) Nr. 304/2003 par bīstamu ķīmisku vielu eksportu un importu (OV L 63, 6.3.2003., 1. lpp.), Padomes 1996. gada 16. septembra Direktīva 96/59/EK par polihlorētu bifenilu un polihlorētu terfenilu (PCB/PCT) apglabāšanu (OV L 243, 24.9.1996., 31. lpp.). --------------------------------------------------